มีวิธีดูอย่างไรว่า ภาพจากกล้องมีความน่าเชื่อถือ ไม่มีพิรุธ
ภาพจากกล้องวงจรปิดที่ไม่เห็นหน้า ที่ไม่สามารถระบุตัวบุคคลได้ ไม่เห็นหน้า เห็นหน้าไม่ชัด หรือมีการดัดแปลงแก้ไขไฟล์ภาพ หรือ มีการได้มา การเก็บรักษา ใช้วิธีการวิเคราะห์ภาพ โดยใช้โปรแกรมที่ไม่เป็นที่ยอมรับ หรือไม่ทำตามขั้นตอนที่เป็นมาตรฐานสากล เหล่านี้ถือว่า ไม่น่าเชื่อถือ

ภาพจากกล้องที่ไม่น่าเชื่อถือนี้ ศาลจะให้ความสำคัญน้อย ไม่ว่าภาพนั้นจะเป็นพยานตรง หรือพยานแวดล้อม อาจยืนยันลงโทษจำเลยไม่ได้ แต่แม้ภาพจากกล้องจะไม่น่าเชื่อ แต่คดีนั้นยังมีพยานอื่นอีกมารวมกัน คดีนั้นก็อาจมีน้ำหนักมากพอให้ศาลรับฟังลงโทษได้

ภาพจากกล้องวงจรปิด เป็นพยานที่มีความเป็นกลาง ถ้าน่าเชื่อถือ จะมีน้ำหนักมาก ภาพจากกล้องวงจรปิด ส่วนใหญ่เป็นระบบดิจิทัล มีการแก้ไขไฟล์ภาพได้ง่าย ที่สำคัญคือ ถ้าภาพเบลอไม่ชัด ใช้โปรแกรมทำให้ภาพคมชัดได้ ถ้าภาพถูกลบ ถูกบันทึกซ้ำ ถูก format ใช้โปรแกรมตรวจพิสูจน์ทางนิติวิทยาศาสตร์คอมพิวเตอร์ ก็ดึงภาพกลับมาดูอีกได้

สรุปว่า กล้องวงจรปิด จะมีความสำคัญมากหรือน้อย จึงขึ้นอยู่กับว่าภาพจากกล้องนั้น นำเสนออะไร เป็นพยานตรง หรือพยานแวดล้อม และขั้นตอนวิธีการเก็บ ดูแลรักษา ส่งต่อ วิเคราะห์ ถูกต้องหรือไม่ และการได้มา ชอบด้วยกฎหมายหรือไม่ ถ้าทุกอย่างดี ทุกอย่างชอบ ทุกอย่างถูกต้องหมด ภาพจากกล้องวงจรปิด ก็จะมีน้ำหนักมาก แต่ถ้ามีข้อบกพร่องเกิดขึ้น ภาพจากกล้องวงจรปิด แม้จะชัดเจนเพียงใด เป็นประจักษ์พยานขนาดไหน ก็ไร้ค่าและไม่น่าเชื่อถือในสายตาของศาล
92.ข่าวสารทั่วไป สถิติต่างๆ